als_Latn dik_Latn sag_Latn
Partia Demokratike është në prag të një shpërbërje të madhe, pasi drejtuesit e saj kryesorë ndër vite, tashmë kanë dalë hapur kundër Lulzim Bashës.
Ata kërkojnë shkarkimin e Bashës dhe duket se do të nisin një betejë të vërtetë për këtë gjë, së cilës nuk i dihet fundi.
Një gjë është e sigurtë, Lulzim Basha ka marrë një goditje të fortë në prag të zgjedhjeve dhe vështirë se do t’i mbijetojë asaj.
Por, ajo që të bën përshtypje në këtë situatë, është heshtja e Sali Berishës.
Ai nuk ka bërë asnjë reagim, edhe pse jashtë listave të kandidatëve të PD-së, kanë mbetur bashkëpunëtorët e tij më të ngushtë, duke nisur nga Ridvan Bode, deri tek Jozefina Topalli.
Berisha është mjaftuar vetëm me një përgjigjie që i ka dhënë një komentuesi në FB, të cilit i thoshte se listat i ka bërë Lulzim Basha.
Vetë rebelët që janë ngritur kundër Bashës, me përjashtim të Astrit Patozit, e kanë veçuar Berishën, madje e kanë falenderuar për qendrimet që ka mbajtur.
Në media tashmë kanë nisur spekulimet, se pas lëvizjes kundër Lulzim Bashës, është as më shumë e as më pak, por vetë Sali Berisha, njeriu që e vendosi në krye të partisë.
“Në fakt, heqja nga listat e deputetëve e të gjithë njerëzve që Berisha ka mbajtur më pranë ka shkaktuar një tërmet të fortë në PD. Edi Rama vazhdon e tallet nëpër Shqipëri duke thënë në fushatë se doktori mbeti si “fandi spathi sepse ia vranë të gjithë shokët”.
Këtë enigmë e shton edhe më shumë vetë heshtja misterioze e liderit historic të PD-së. Ai që nuk le temë pa folur e komentuar, ka heshtur gjatë që pas shpalljes së listave të deputetëve.
Dhe kjo ka bërë që dyshimet dhe hipotezat të gëlojnë pa fund.
Të parët thonë se Berisha ka dorën e tij të hekurt në këto lista. Se është ai që ka dashur që përmes metodës që njeh më mirë, asaj të eleminimeve, t’i hapë përfundimisht Bashës rrugën e marrjes së partisë. Ai është i bindur se PD-ja do ti humbësa zgjedhjet dhe po i eleminon që tani ata që do hapin probleme pas 25 qershorit. Obsioni i dytë që që mbron kjo kategori është se berisha ka dhënë OK për të skartuar ata që mund ti dilnin kundër një koalicioni të ardhshëm me Ramën. Pra një koalicioni si ky i tanishmi kur njerëz të afërt me familjen Berisha u ngjitën në qeveri.
Nga ana tjetër janë ata që mendojnë se Berisha nuk është dakord me listat që ka hartuar Basha. Ata pretendojnë se sado e mërzitur që të qe Topalli nuk do rreagonte kurrë me këtë ashpërsi, pa i shkelur një sy doktori. Mërzinë e Berishës ata e përkthejnë edhe tek disa reagime kundër listave nga njerëz të tij të afërt, si p.sh Gjergj Lezhja apo Edit Harxhi. Ata dhe ndonjë gazetar pranë PD-së nuk do ta godisnin kurrë Bashën sikur mos qenë të sigurtë se kjo gjë do ti pëlqente Berishës, thonë ata.
Pra pyetja mbetet: Më kë renditet Doktori? Me ish- bashkëpunëtorët që kërkojnë largimin e Bashës, apo me atë që 4 vite më parë e zgjodhi si pasardhës???
Kjo dilemë do të vazhdojë deri në momentin që ai do të thyej heshtjen”, shkruan Lapsi.al e Andi Bushatit dhe Armand Shkullakut, një faqe që mbështeste Bashën për “Republikën e Re”, por që u zhgënjye nga Basha pas marrëveshjes me Ramën.
Për momentin nuk mund të thuhet asgjë, përveç spekulimeve.
Por, në media po zë gjithmonë e më shumë vend ideja, se Berisha e ka futur në kurth Bashën me listën e kandidatëve, për ta shkarkuar.
Koha do të tregojë sa e vërtetë është kjo gjë!
Të ngjashme
-
Nëna që donte të shiste fëmijët e saj, ja si qëndron e vërteta
Lajmi që një nënë e re.
-
Gëzhoja, jashtë shtratit: Dëshmia sekrete e mjekut të ish-kryeministrit Mehmet Shehu
Prej dekadash ka mbetur enigmë, nëse.
-
Zbulohet posti që do mbajë në Vizion+ dhe emri i emisionit që do drejtojë Sokol Balla
Gazetari i njohur Sokol Balla njoftoi.
-
Ja prodhuesit më të mëdhej të drogave sintetike në botë
Në Nordbrabant të Holandës gjenden prodhuesit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn